«Mit» omdirigeres hit. For universitet i Massachusetts, se Massachusetts Institute of Technology.
**Stripeborebiller** (*Anobiinae*, før oftest kalt Anobiidae) er en underfamilie av små, ofte vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. De er kjent under navn som «dødningeur», «mit» og «tremark».

«Veggesmeder» er et gammelt navn på biller av familien tyvbiller og borebiller. Navnet har de fått fordi billene, som lever inne i ganger i treverket, kommuniserer ved å dunke hodet og forbrystet mot veggene i gangene. Dette gir en hørbar tikking og man kan faktisk høre at billene holder på med noe inne i veggen. Tikkingen tyder på alvorlige billeangrep og dette bør undersøkes straks.

Utseende
--------

Larve
Små til middelsstore (2 – 9 mm) biller, mange har sylindrisk kroppsform, men dette varierer mye. Som oftest brunlige på farge, kroppen ofte helt eller delvis dekket med skjell. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette – dette er et trekk man finner hos mange treborende biller, for eksempel hettebiller (Bostrichidae) og barkbiller (Scolytinae).
**Hodet** er vanligvis lite og noe nedoverbøyd, fasettøynene runde eller ovale, ikke oppdelt. Antennene varierer mye i form – de kan være lange og perlekjedeformede (tyvbiller), korte og tynne, eller mer eller mindre kølleformede. De består av 9-11 ledd. **Brystskjoldet** (pronotum) er vanligvis høyt hvelvet, ofte med tydelige knøler eller furer. Hos de fleste er det omtrent så bredt som dekkvingene, men av og til bare halvparten så bredt. **Dekkvingene** er oftest parallellsidige, men danner en oval til kulerund form hos tyvbiller (Ptininae). De er vanligvis matte, ofte med mønster dannet av skjell, av og til med rekker av grove punktgroper. **Beina** er forholdsvis lange og slanke, og kan foldes tett inntil kroppen.

**Larvene** er korte og trinne, gjerne mer eller mindre hårete.

Levevis
-------

Larvene gnager i treverk
De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

Arter som skader treverk
------------------------

*Mit* er et navn på biller av familien tyvbiller og borebiller (Anobiidae) som gjør skade på treverk. Dette navnet brukes særlig på Vestlandet, noen steder kaller man dem også for mott, et navn som også blir brukt på sommerfugler av familien Pyralidae. Den arten som oftest gjør skade, er stripet borebille (*Anobium punctatum*). Billene kan gjøre alvorlig skade, særlig på eldre hus og møbler. "Markhull" i treverk og møbler er som oftest forårsaket av disse billene. Andre norske navn er «dødningeur», «veggesmeder» og «tremark».

Stripet borebille (*Anobium punctatum*) er den viktigste skadegjøreren på bygningstømmer og møbler i Norge. Den etterlater seg ca. 2 mm store flyvehull når billene kryper ut. Hus som blir angrepet bør gasses, mindre gjenstander kan man fryse.

Systematisk inndeling / norske arter
------------------------------------

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae Latreille, 1802
					- Underfamilien **Stripeborebiller**, Anobiinae Fleming, 1821
						* Stammen Anobiini
							+ Slekten *Anobium* Fabricius, 1775 - i Norge:
								- *Anobium fulvicorne* Sturm, 1837
								- *Anobium nitidum* Fabricius, 1792
								- stripet borebille, *Anobium punctatum* (Degeer, 1774)
							+ Slekten *Cacotemnus* LeConte, 1861 - i Norge:
								- *Cacotemnus rufipes* (Fabricius, 1792)
								- *Cacotemnus thomsoni* (Kraatz, 1881)
							+ Slekten *Hemicoelus* Leconte, 1861
							+ Slekten *Microbregma* Seidlitz, 1889 - i Norge:
								- *Microbregma emarginata* (Duftschmid, 1825)
							+ Slekten *Platybregmus* Fisher, 1934
						* Stammen Colposternini
							+ Slekten *Colposternus* Fall, 1905
						* Stammen Euceratocerini
							+ Slekten *Actenobius* Fall, 1905
							+ Slekten *Ctenobium* LeConte, 1865
							+ Slekten *Euceratocerus* LeConte, 1874
							+ Slekten *Xeranobium* Fall, 1905
						* Stammen Gastrallini
							+ Slekten *Falsogastrallus* Pic, 1914
							+ Slekten *Gastrallus* Jacquelin du Val, 1860
							+ Slekten *Mimogastrallus* Dakai, 2003
						* Stammen Hadrobregmini
							+ Slekten *Desmatogaster* Knutson, 1963
							+ Slekten *Hadrobregmus* C. G. Thomson, 1859- i Norge:
								- munkehette, *Hadrobregmus pertinax* (Linnaeus, 1758)
							+ Slekten *Megabregmus* Español, 1970
							+ Slekten *Priobium* Motschulsky, 1845
						* Stammen Nicobiini
							+ Slekten *Anobiopsis* Fall, 1905
							+ Slekten *Nanodesma* Zahradník, 2019
							+ Slekten *Nicobium* Leconte, 1861
							+ Slekten *Trichodesma* LeConte, 1861
						* Stammen Stegobiini
							+ Slekten *Oligomerus* L. Redtenbacher, 1849
							+ Slekten *Stegobium* Motschulsky, 1860 - i Norge:
								- *Stegobium paniceum* (Linnaeus, 1758)
						* Ikke plassert til stamme
							+ Slekten *Australanobium* Español, 1976
							+ Slekten *Dundadela* Zahradník & Trýzna, 2023
							+ Slekten *Helenoxylon* Español, 1972
							+ Slekten *Leptanobium* Español & Comas, 1988
							+ Slekten *Macranobium* Broun, 1886
							+ Slekten *Priartobium* Reitter, 1901
							+ Slekten *Pseudoserranobium* Toskina, 2000
							+ Slekten *Ptilinobium* White, 1976
							+ Slekten *Serranobium* White, 1975
							+ Slekten *Tasmanobium* Lea, 1924
							+ Slekten *Xenocera* Broun, 1881

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* (no) *stripeborebiller* hos Artsdatabanken Rediger på Wikidata

* (sv) *stripeborebiller* hos Dyntaxa Rediger på Wikidata

* (en) *stripeborebiller* hos Fauna Europaea Rediger på Wikidata

* (en) *stripeborebiller* hos Fossilworks Rediger på Wikidata

* (en) *stripeborebiller* hos ITIS Rediger på Wikidata

* (en) *stripeborebiller* hos NCBI Rediger på Wikidata

* (en) *Kategori:Anobiinae* – bilder, video eller lyd på Wikimedia Commons Rediger på Wikidata

* *Anobiinae* – detaljert informasjon på Wikispecies Rediger på Wikidata